CELEX: 31989R3964
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3964/89 της Επιτροπής της 20ής Δεκεμβρίου 1989 για άνοιγμα δασμολογικών ποσοστώσεων, για την περίοδο εμπορίας 1990, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών

Avis juridique important

|

31989R3964

Κανονισμός (ΕΟΚ) αριθ. 3964/89 της Επιτροπής της 20ής Δεκεμβρίου 1989 για άνοιγμα δασμολογικών ποσοστώσεων, για την περίοδο εμπορίας 1990, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών  

Επίσημη Εφημερίδα αριθ. L 385 της 30/12/1989 σ. 0025 - 0026

***** ΚΑΝΟΝΙΣΜΟΣ (ΕΟΚ) αριθ. 3964/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για άνοιγμα δασμολογικών ποσοστώσεων, για την περίοδο εμπορίας 1990, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 168,  Εκτιμώντας:  ότι, στο άρθρο 168 της πράξης προσχώρησης, προβλέπεται καθεστώς προοδευτικής κατάργησης των απαλλαγών, αναστολών ή δασμολογικών ποσοστώσεων που παρέχονται από την Ισπανία για τα προϊόντα αλιείας που προέρχονται από κοινές επιχειρήσεις οι οποίες έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών·  ότι πρέπει να πραγματοποιηθεί το ετήσιο άνοιγμα των ποσοστώσεων που αντιστοιχούν στην προοδευτική αυτή κατάργηση, ανά κωδικό ΣΟ, στο πλαίσιο των συνολικών ποσοτήτων που προβλέπονται από την πράξη προσχώρησης·  ότι πρέπει να προβλεφθεί σύστημα παροχής ενημέρωσης της Επιτροπής που της επιτρέπει να εξασφαλίζει την παρακολούθηση της διαχείρισης του καθεστώτος αυτού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο από την 1η Ιανουαρίου έως τις 31 Δεκεμβρίου 1989, ανοίγονται δασμολογικές ποσοστώσεις στην Ισπανία για τα προϊόντα αλιείας και υπό τους όρους που αναφέρονται στο άρθρο 168 της πράξης προσχώρησης, σύμφωνα με τις λεπτομέρειες που καθορίζονται στο παράρτημα.  2. Αναστέλλονται πλήρως οι δασμοί που εφαρμόζονται στα προϊόντα που αναφέρονται στην παράγραφο 1 εντός των ορίων καθεμιάς από τις δασμολογικές ποσοστώσεις που προβλέπονται στο παράρτημα.  Άρθρο 2  Η κατανομή των ποσοτήτων που αναφέρονται στο άρθρο 1, που μπορεί, κατά περίπτωση, να αποτελέσει αντικείμενο τμηματικών αποδόσεων, σ' εξάμηνη βάση, μεταξύ των επιχειρήσεων που αναφέρονται στο παράρτημα XII της πράξης προσχώρησης, πραγματοποιείται από τις αρμόδιες ισπανικές αρχές.  Άρθρο 3  Η Ισπανία ανακοινώνει ανά τρίμηνο στην Επιτροπή, και το αργότερο σε 15 ημέρες μετά το τέλος κάθε τριμήνου, τις ποσότητες που έχει εισαγάγει υπ' αυτό το καθεστώς ποσοστώσεων. Η Επιτροπή μπορεί να ζητήσει, ανά πάσα στιγμή, κατάσταση σχετικά με τη χρησιμοποίηση των ποσοστώσεων.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1 Ιανουαρίου έως τις 31 Δεκεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Manuel MARIN  Αντιπρόεδρος  ΠΑΡΑΡΤΗΜΑ  (τόνοι)  1.2.3 //  //  //  // Κωδικός ΣΟ   // Περιγραφή εμπορευμάτων   // Επιτρεπόμενες  ποσότητες  με δασμό μηδέν   //    //   //   // 0303 78 10  0304 90 47   // Μερλούκιοι του γένους Merluccius spp. κατεψυγμένοι   // 9 820   // 0304 20 29  0304 20 31  0304 20 43  0304 20 53  0304 20 57  0304 20 83  ex 0304 20 98   // Φιλέτα κατεψυγμένα, άλλα   // 1 910   // ex 0305 62 00  0305 69 10   // Μπακαλιάροι του είδους (Gadus morhua, Gadus ogac) και ψάρια του είδους Boreogadus saida, αλατισμένα, όχι αποξεραμένα   // 865   // ex 0303 42  ex 0303 43  ex 0303 49   // Τόνοι με κίτρινα πτερύγια (Thunnus albacares ), παλαμίδες Listaos ή Bonites με ριγωτή κοιλιά (Eythynnus (Katsuwonus) pelamis) και patudo (Parathunnus obesus), κατεψυγμένα   // 865   // ex 0303  ex 0304 20 13  ex 0304 90   // Σολομοί (Oncorhynchus spp., Salmo salar, Hucho hucho) κατεψυγμένοι, άλλα προϊόντα αλιείας, διάφορα, κατεψυγμένα συμπεριλαμβανομένων των συκωτιών, αυγών και γαλακτοκοφόρων σάκων   // 2 465   // ex 0302  ex 0304 10 98   // Άλλα ψάρια νωπά   // 6 888   // ex 0307 99 11   // Illex spp. κατεψυγμένα   // 4 320   // ex 0307 21  ex 0307 29  ex 0307 41  ex 0307 49  ex 0307 51  ex 0307 59  ex 0307 91  ex 0307 99   // Ορισμένα μαλακόστρακα, ζωντανά, νωπά ή κατεψυγμένα   // 3 755   // 0306 11 00  0306 13 90  0306 14 30  0306 19 30   // Καραβίδες (Palinurus spp., Panulirus spp., Jasus spp.), αστακοί (Homarus spp.), Καβούρια (Cancer pagurus) και μικροί αστακοί (Nephrops norvegicus), ζωντανοί   // 3 580   // ex 0306 21 00  0306 22 10  ex 0306 24 30  ex 0306 29 30   // Καραβίδες (Palinurus spp., Panulirus spp., Jasus spp.), αστακοί (Homarus spp.), καβούρια (Cancer pegurus) και μικροί αστακοί (Nephrops noervegicus), ζωντανά και νωπά   // 340   //    //   //   //   // Σύνολο   // 34 808   //    //   //